**SREDNJOŠKOLSKI ĐAČKI DOM**

**RKP: 19693**

**Obala kneza Branimira 10/a**

**23000 Zadar**

**Grad/Općina: 520/Zadar**

**MB: 03142230**

**OIB: 90897134511**

**Razina: 31 – proračunski korisnik JLP(R)S koji obavlja poslove**

**u sklopu funkcije koje se decentraliziraju**

**Šifra djelatnosti: 5590 – ostali smještaj**

**Razdjel: 000**

Klasa: 400-04/24-01/1

Urbroj: 2198-01-77-24-1

Zadar, 31.01.2024. godine

**BILJEŠKE UZ FINANCIJSKI IZVJEŠTAJ ZA RAZDOBLJE**

**od 01.01.2023. do 31.12.2023. godine**

Temeljem Pravilnika o financijskom izvještavanju u proračunskom računovodstvu (NN 37/22) i Okružnice Ministarstva financija o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2023. (KLASA: 400-02/23-01/27, URBROJ: 513-05-03-24-4) od 10. siječnja 2024. godine, sastavljena su financijska izvješća za razdoblje siječanj – prosinac 2023. godine. Financijska izvješća sastoje se od: Izvještaja o prihodima i rashodima, primicima i izdacima, Bilance, Izvještaja o rashodima prema funkcijskoj klasifikaciji, Izvještaja o promjenama u vrijednosti i obujmu imovine i obveza, Izvještaja o obvezama i Bilješki.

Izvori financiranja Srednjoškolskog đačkom doma su:

* Sredstva Državnog proračuna kojima se financiraju plaće djelatnika Doma
* Prihodi nadležnog proračuna (subvencija smještaja i prehrane učenika) za financiranje rashoda poslovanja, a odnose se na materijal i sirovine, energiju i prijevoz zaposlenika
* Prihodi za posebne namjene odnose se na uplate učenika za smještaj i prehranu, uplate pravnih osoba za smještaj i prehranu učenika, uplatu Zadarske Županije za smještaj i prehranu učenika Deficitarnih zanimanja
* Vlastiti prihodi Doma koje Dom ostvaruje smještajem studenata po ekonomskoj cijeni, najmom prostora za samoposlužne aparate, smještajem raseljenih osoba te pružanjem usluga smještaja i prehrane u ljetnom periodu sukladno dopunskoj hotelsko – ugostiteljskoj djelatnosti
* Višak prihoda – višak prihoda prenesen iz prethodnih godina

Primjenjuje se proračunsko računovodstvo u skladu sa Zakonom o proračunu (NN 144/21) i Pravilnik o proračunskom računovodstvu i Računskom planu (NN 124/14, 115/15, 87/16, 3/18, 126/19, 105/20, 144/21).

Nastavno u bilješkama obrazlažu se podaci i odstupanja u obrascima.

OBRAZAC: **PR-RAS**

Ukupni prihodi poslovanja za izvještajno razdoblje iznose 1.437.443,64 eura i veći su 9,71% u odnosu na prošlu godinu. Povećanje ukupnih prihoda poslovanja uglavnom je rezultat povećanja prihoda tekućih pomoći iz državnog proračuna i prihoda od pružanja usluga.

Tekuća pomoć iz državnog proračuna proračunskim korisnicima proračuna JLP(R)S (šifra 63) za ukupne rashode za zaposlene iznosi 729.474,20 eura i veći su 17,18% u odnosu na prethodnu godinu. Povećanje prihoda tekuća pomoć iz državnog proračuna rezultat je povećanja plaća i materijalnih prava zaposlenika.

Prihodi od prodaje proizvoda i robe te pruženih usluga (šifra 66) iznosi 257.077,04 eura i veći su 6,67 % u odnosu na prethodnu godinu radi višeg broja grupa smještenih u ljetnom periodu.

Prihodi od upravni i administrativnih pristojbi, pristojbi po posebnim propisima i naknada (šifra 65) iznosi 194.301,48 eura a odnosi se na prihode od uplate učenika, uplate pravnih osoba za smještaj i prehranu učenika, uplatu Zadarske Županije za smještaj učenika deficitarnih zanimanja.

Prihodi od nadležnog proračuna (šifra 67) iznosi 256.398,78 eura i ne predstavljaju značajno povećanje u odnosu na prethodnu godinu.

Odnose se na:

* Prihodi za financiranje rashoda djelatnosti: 231.402,00 eura
* Prihod od naknade za prijevoz zaposlenika: 24.996,78 eura

Ukupni rashodi poslovanja za izvještajno razdoblje iznose 1.368.052,22 eura i veći su 11,12% u odnosu na prošlu godinu.

Rashodi za zaposlene (šifra 31) veći su 16,45% u odnosu na prethodnu godinu radi povećanja plaća zaposlenika, materijalnih prava, isplata plaća zaposlenicima iz vlastitih sredstava za rad u dodatnoj djelatnosti te isplaćenih nagrada za radne rezultate iz vlastitih prihoda.

Materijalni rashodi poslovanja (šifra 32) iznose 588.715,69 eura i skoro su identični materijalnim rashodima prethodne godine.

Financijski rashodi (šifra 34) iznose 2.498,87 eura i manji su 50,75% u odnosu na prethodnu godinu. Smanjenje financijskih prihoda je zbog manje isplaćenih sudskih presuda, odnosno zateznih kamata po sudskim presudama, u odnosu na prethodnu godinu.

Rashodi za nabavu nefinancijske imovine (šifra 4) iznose 45.520,90 eura i ostvareni su 21,00% u odnosu na prethodnu godinu. Smanjenje rashoda za nabavu nefinancijske imovine rezultat je ne ulaganja na građevinskom objektu u odnosu na prethodnu godinu kada se ulagalo u sanitarne čvorove jednog djela zgrade.

Ukupni prihodi i primici (šifra X678) iznose 1.437.443,64 eura a ukupni rashodi i izdatci (Y345) iznose 1.413.573,12 eura.

Višak prihoda poslovanja u 2023. godini (šifra X001) iznosi 69.391,42 eura.

Višak prihoda i primitaka raspoloživ u sljedećem razdoblju (šifra X006) iznosi 231.270,05 eura.

**BLAGAJNA**

Stanje novčanih sredstava u blagajni na početku izvještajnog razdoblja (šifra 11P) iznosi 0,00.

Stanje novčanih sredstava na kraju izvještajnog razdoblja (šifra 11K) iznosi 0,00.

U toku izvještajnog razdoblja preko blagajne je ostvareno 1.853,48 eura prihoda, od dodatne djelatnosti – turizma, koji su položeni na račun Doma.

OBRAZAC: **BILANCA**

Bilanca stanja na dan 01.01.2023. iznose:

Ukupna imovina (šifra B001) iznosi 1.183.754,13 eura.

Nefinancijska imovina (šifra B002) iznosi 823.450,46 eura. Cjelokupni iznos pod šifrom B002 je ukupna nefinancijska imovina Doma, nabavljena iz viška prihoda i prihoda za posebne namjene.

Financijska imovina (šifra 1) iznosi 338.405,04 eura i odnosi se na novac na računu, potraživanja za refundaciju bolovanja, rashode budućih razdoblja, kontinuirane rashode budućih razdoblja, potraživanja od učenika i studenata (koji su boravili prethodnih godina) te na potraživanja za pružene usluge.

Financijska imovina u odnosu na prethodnu godinu veća je 7,23% iz razloga većih potraživanja za prihode poslovanja (16), potraživanja za refundaciju bolovanja (129) te većih rashoda budućih razdoblja (19).

Rashodi budućih razdoblja veći su 22,94% u odnosu na prethodnu godinu. Povećanje je iz razloga povećanja plaća zaposlenika pa su kontinuirani rashodi budućih razdoblja (plaća 12/2023) veći u odnosu na prethodnu godinu zbog povećanja plaća zaposlenika.

Ukupne obveze i vlastiti izvori 1.183.754,13 eura (šifra B003).

Obveze (šifra 2) iznose 91.314,88 eura, a odnose se na obveze za zaposlene, obveze za materijalne rashode i ostale tekuće obveze a veće su 32,04% u odnosu na prethodnu godinu.

Višak prihoda poslovanja (šifra 922) iznosi 231.270,05 eura .

Manjak prihoda (šifra 9222) iznosi 45.520,90 eura a odnosi se na manjak prihoda od nefinancijske imovine.

Nabavljala se računalna oprema, oprema kuhinje, oprema za grijanje i hlađenje, sportska i glazbena oprema, knjige

29.006,71 eura odnosi na dodatna ulaganja na građevinskom objektu i izradu projekta.

U 2023. godini rađen je ispravak potraživanja proračunskih korisnika (167) preko korekcije rezultata - preneseni višak (922).

U 2023. godini nije bilo kapitalnih pomoći Srednjoškolskom đačkom domu od drugih proračunskih korisnika.

**IZVANBILANČNI ZAPISI:**

Izvanbilančni zapisi odnose se na uplatu jamstva za uredno ispunjenje ugovora, na bankovne garancije kao jamstva za uredno ispunjenje ugovora te na bankovnu garanciju za otklanjane nedostataka u garantnom roku.

*Popis ugovornih odnosa koji mogu postati obveze ili imovina:*

|  |  |  |  |  |  |  |
| --- | --- | --- | --- | --- | --- | --- |
| Red.broj | DATUM JAMSTVA | INSTRUM.  OSIGUR. | IZNOS JAMSTVA | NAMJENA | ROK VAŽ. | PRED. UG. |
| 1. | 23.12.2022. | Bankovna garancija 4101094599 - PBZ | 15.258,96 eura | Otklanjanje nedostataka u garantnom roku | 10.11.  2027. | Ugovor o izvođenju građevinsko – obrtničkih radova – sanacija sanitarnih čvorova |
| 2. | 21.04.2023. | Uplata jamstva | 9.197,55 eura | Uredno ispunjenje ugovora | 21.04.  2024. | Meso i mesne prerađevine |
| 3. | 22.11.2023. | Bankovna garancija 5402325054 – Erste banka | 4.258,38 eura | Uredno ispunjenje ugovora | 05.11.  2024. | Ostali prehrambeni proizvodi |
| 4. | 06.12.2023. | Bankovna garancija 223/2023–G-F2201010 - HPB | 4.690,40 eura | Uredno ispunjenje ugovora | 08.09.  2024. | Voće i povrće |

Sudskih troškova u tijeku - Dom nema.

OBRAZAC: **IZVJEŠTAJ O RASHODIMA PREMA FUNKCIJSKOJ KLASIFIKACIJI**

Izvještaj o rashodima prema funkcijskoj klasifikaciji prikazuje ukupne rashode Doma unutar funkcije Obrazovanje - dodatne usluge u obrazovanju (šifra 096) te je jednak ukupnim rashodima iz obrasca PR-RAS (šifra Y034). Rashodi prema funkcijskoj klasifikaciji iznose 1.413.573,12 eura.

OBRAZAC: **P-VRIO**

Nema promjena u vrijednosti i obujmu imovine i obveza.

OBRAZAC: **OBVEZE**

Stanje obveza na dan 01.01.2023. (šifra V001) iznosi 69.152,79 eura koje su podmirene u izvještajnom razdoblju.

Stanje obveza na kraju izvještajnog razdoblja 31.12.2023. iznosi 91.314,88 eura (šifra V006) te se odnose na sljedeće obveze:

* Obveze za zaposlene: 65.173,76 eura
* Obveze za materijalne rashode: 18.801,85 eura
* Obveze za financijske rashode: 1,60 eura
* Ostale tekuće obveze: 7.337,67 eura

Obveze 31.12.2023. su veće za 22.162,09 eura u odnosu na isto razdoblje prošle godine radi povećanja plaća zaposlenih u toku godine pa su obveze za zaposlene za 12. mjesec veće u odnosu na isto razdoblje prošle godine te zbog obveza za materijalne rashode tokom 12. mjeseca koji su ostali nepodmireni (rashodi za energiju, rashodi za usluge – komunalne usluge i usluge nabava jednostavnih nabava).

Za nepodmirene obveze koje se prenose sljedeću proračunsku godinu osigurana su sredstva za njihovo podmirenje sljedeće godine.

Osoba odgovorna za Odgovorna osoba

sastavljanje financijskog izvještaja proračunskog korisnika

Antonia Jurjević, voditelj računovodstva Roko Bralić, ravnatelj

------------------------------ -----------------------------

Datum predaje financijskog izvještaja:

31. siječnja 2024. godine